På tværs af partier og midt i den kommunale og regionale valgkamp stod politikere og borgere i dag skulder ved skulder for at vise respekt om demokratiets præmisser. Flere hundrede var mødt frem for at vise støtte til dem, der varetager politiske embeder. Baggrunden er den hetz og de trusler mod folkevalgte, som er dukket frem til overfladen de sidste dage, hvor især chikane og dødstrusler mod Hjørrings borgmester,  Arne Boelt (S), har fået ekstra opmærksomhed. Og for en gangs skyld deler alle politikere de samme holdninger. - Vi kan være uenige - men vi truer og chikanerer ikke hinanden, sagde Frederikshavns borgmester Birgit S. Hansen. - Demokratiet er i fare, hvis vi ikke tør ytre os, sagde rådmand Mai-Britt Iversen. Det er en stigende tendens, at politikere oplever chikaner og trusler. Og det er den udvikling, der i weekenden fra Vrå Højskoles viceforstander, Søren Ottzen, til at arrangere dagens demonstration.

Opsummering:
Den politiske boksekamp var gemt væk for en stund, da politikere og borgere i dag demonstrerede for demokratiet.